Boligforeningen Aalborg Øst er en ud af tre foreninger, der får støtte fra Socialminister Benedikte Kiær, til fælles rejser rundt om i landet.

Boligforeningerne Tåstrupgård, Gjellerupparken og Aalborg Øst har mange vanskeligt stillede familier, der ikke har råd til at komme på ferie. Derfor får Foreningen Feriesikring 160.000 kroner i 2011 fra Socialministeriets Tips- og Lotto-pulje, så foreningerne kan få økonomisk hjælp. Det betyder, at over 300 af de mest vanskeligt stillede familier i boligforeningerne kan ansøge om at komme med på ferierne. -Foreningen Feriesikrings initiativ er et godt eksempel på, hvordan frivillige kræfter bidrager til, at vi tager vare på hinanden, og hvordan deltagerne får mulighed for at skabe et socialt netværk, siger Socialminister Benedikte Kiær i en pressemeddelelse.